《平江送王腾叔》
宋代·陈藻

交情早已有何蕃，为我扬声梁楚间。
秋暮姑苏身自到，春来行李处犹难。
十年为客思新切，一第从人奏凯还。
莫笑衰翁频镊鬓，雕虫更拟入贤关。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。